SKRIFTLIG FORESPOERGSEL P-0292/98 af Maartje van Putten (PSE) til Kommissionen (5. februar 1998)

Om: EU's handelsaftale med Mexico og kraenkelserne af menneskerettighederne i Mexico

Kan Kommissionen paa baggrund af den handelsaftale, der blev indgaaet med Mexico i december 1997, og paa baggrund af den fortsatte stroem af beretninger om talrige og strukturelle kraenkelser af menneskerettighederne i Mexico oplyse foelgende:

1. Hvilke rettigheder giver handelsaftalen Mexico, og hvilke rettigheder opnaar EU?

2. Har Kommissionen undersoegt menneskerettighedssituationen i Mexico, inden den indgik handelsaftalen med landet, og hvad fandt den i bekraeftende fald frem til?

3. Rummer denne handelsaftale specifikke betingelser om menneskerettighedssituationen i Mexico? Hvad gaar disse i bekraeftende fald ud paa?

4. Hvad er Kommissionens holdning til handelsaftalen paa baggrund af de nylige mord paa den indianske befolkning i Chipas, hvor de mexicanske myndigheders deltagelse er konstateret med sikkerhed?

Svar afgivet paa Kommissionens vegne af Manuel Marín (20. februar 1998)

1. De nye aftaler mellem Faellesskabet og Mexico, der blev undertegnet den 8. december 1997, skaber de juridiske rammer, der goer det muligt at institutionalisere den politiske dialog og uddybe og udvide det nuvaerende samarbejde mellem parterne. I aftalerne fastsaettes det ligeledes, at det er maalet at opnaa en gradvis og gensidig praeferentiel liberalisering af handelen i overensstemmelse med Verdenshandelsorganisationens (WTO) regler. I aftalerne nedsaettes der et faelles raad, der skal traeffe de videre afgoerelser om de foranstaltninger, der kraeves for at gennemfoere handelsliberaliseringen.

2. Kommissionen overvaager loebende menneskerettighedssituationen i Mexico. Den har saaledes kunnet konstatere, at de mexicanske myndigheder paa federalt plan bestraeber sig paa at forbedre menneskerettighedssituationen som helhed og skabe stadig stoerre politisk aabenhed. Derfor udtrykte Kommissionen ligesom det internationale samfund stor tilfredshed med den positive afvikling af valget i Mexico i juli 1997.

3. De nye aftaler med Mexico bygger ligesom alle de aftaler, der indgaas mellem Faellesskabet og tredjelande, paa respekten for de demokratiske principper og menneskerettighederne, der danner grundlag for politikkerne og udgoer et vaesentligt element i forbindelserne mellem parterne. I tilfaelde af manglende overholdelse af de forpligtelser, der er indgaaet, kan der traeffes passende foranstaltninger, som tilmed kan omfatte en suspension af aftalerne. Aftalerne indeholder ligeledes bestemmelser om samarbejde med henblik paa at fremme menneskerettighederne og demokratiet.

4. Kommissionen har siden starten paa Chiapas-konflikten til enhver tid opfordret til, at der ses frem til en fredelig forhandlingsloesning, der goer det muligt i hoejere grad at tage hensyn til problematikken i forbindelse med Mexicos indfoedte befolkningsgrupper. Kommissionen har noteret sig de foranstaltninger, praesident Zedillo har truffet for at identificere og straffe alle dem, der var ansvarlige for Acteal-tragedien i Chiapas. Kommissionen vil fortsat foelge den mexicanske regerings indsats for at finde en varig forhandlingsloesning paa dette problem.

Kommissionen mener, at det er vigtigt, at aftalerne mellem Faellesskabet og Mexico hurtigt traeder i kraft, da disse aftaler, som indeholder bestemmelser om overholdelse af menneskerettighederne, skaber en juridisk ramme, der goer det muligt for Faellesskabet at gennemfoere en mere effektiv dialog med Mexico om dette spoergsmaal.